Държавен вестник, бр. 84, 2005 г., стр. 46

С Т Р .  46
Д Ъ Р Ж А В Е Н   В Е С Т Н И К
Б Р О Й  84
5. никой смукател не е с вътрешен диаметър,
по-малък от 50 mm; устройството и оразмеря-
ването на сантинната система са такива, че
определеният капацитет на помпата да може
да бъде прилаган за всяко едно водонепроница-
емо отделение, разположено между таранната
и ахтерпиковата преграда.
(3) Ежектор в комбинация с независимо зад-
вижвана помпа за морска вода под високо на-
лягане може да бъде монтиран като заместител
на помпа с независимо задвижване, посочена в
ал. 2, при условие че такова устройство удов-
летворява изискванията на ИА “МА”.
(4) На риболовни кораби, където обработ-
ката на улова може да предизвика натрупване
на вода в затворени помещения, в такива поме-
щения се осигурява дренаж.
(5) Тръбите на сантинната система не пре-
минават през горивни и баластни танкове и през
танковете в двойното дъно, освен ако тези тръ-
би не са изработени от тежка инструментална
стомана.
(6) Сантинната и баластната система се ус-
тройват така, че:
1. да предотвратяват преминаването на вода
от морето или баластните танкове в трюмове
или машинни помещения или от един водоне-
проницаем отсек в друг;
2. връзката на всяка помпа, която засмуква
вода от морето или от баластен танк, е оборуд-
вана с невъзвратен клапан или с кран, който не
може да се отваря едновременно към сантини-
те и морето или към сантините и баластен танк;
3. крановете на разпределителната кутия за
сантините са от невъзвратен тип.
(7) Всяка тръба от сантинната система, пре-
минаваща през таранната преграда, се съоръ-
жава със сигурни средства за затваряне при
преградата посредством дистанционно управ-
ление от работната палуба и с индикатор, по-
казващ положението на клапана. Дистанци-
онно управление може да не се изисква, ако
клапанът е монтиран на задната част на прег-
радата и е лесно достъпен при всички работ-
ни състояния.
Чл. 61. За намаляване ефекта от шума върху
персонала, работещ в машинните помещения,
се вземат мерки за привеждането му до нива,
удовлетворяващи изискванията на ИА “МА”, а
за кораби, построени на или след 1.I.2001 г.,
указани в Кодекса за нивата на шума на борда
на корабите на Международната морска орга-
низация, приет с резолюция А.468(ХII).
Чл. 62. (1) Корабите се обурудват с главно
рулево устройство и спомагателни средства за
задвижване на перото на руля, удовлетворява-
щи изискванията на ИА “МА”, а за кораби,
построени на или след 1.I.2001 г.—в съответст-
вие с изискванията на правилата на призната
организация. Главното рулево устройство и
спомагателните средства за задвижване на пе-
рото на руля се устройват така, че доколкото е
практически възможно и целесъобразно, пов-
реда в едното от тях да не извежда от експлоа-
тация другото.
(2) Когато главното рулево устройство се
състои от два или повече еднакви силови агре-
гата, монтирането на спомагателно рулево ус-
тройство не е задължително, ако главното ру-
лево устройство е в състояние да задвижи руля
съгласно изискванията по ал. 10, когато който
и да е от двата силови агрегата не работи. Всеки
агрегат се захранва от отделен кръг.
(3) Ако перото на руля се задвижва механич-
но, положението му се показва на мостика.
Индикаторът за ъгъла на перото на руля на
механично задвижвано рулево устройство е
независим от системата за управление на руле-
вото устройство.
(4) В случай на повреда в който и да е агрегат
на рулевото устройство се включва алармена
сигнализация на мостика.
(5) На командния мостик се монтират уре-
ди, показващи работата на двигателите на елек-
трическите и електрохидравличните рулеви
устройства. За тези двигатели и мрежи се оси-
гурява защита от късо съединение, алармена
сигнализация за претоварване и липса на нап-
режение. Ако тези двигатели са снабдени с
максимална токова защита, тя изключва при
сила на тока не по-малка от два пъти тока при
пълно натоварване на защитения двигател или
на защитените мрежи и е така устроена, че
позволява преминаване на съответните пуско-
ви токове.
(6) Главното рулево устройство се осигурява
с достатъчна мощност, за да може да управлява
кораба при максимална експлоатационна ско-
рост. Главното рулево устройство и балерът се
изработват така, че да не се повреждат при
максимална скорост назад при маневриране за
извършване на риболовни дейности.
(7) Главното рулево устройство е с конст-
рукция, позволяваща при максимално допус-
тимото експлоатационно газене да премества
перото на руля от 35° на единия борд до 35° на
другия борд при движението на кораба нап-
ред с максимално допустимата експлоата-
ционна скорост. Перото на руля трябва да
може да се премества за 28 s от 35° на единия
борд до 30° на другия борд при същите усло-
вия. Главното рулево устройство се задвижва
механично, когато е необходимо да се изпъл-
нят тези условия.
(8) След прекъсване на захранването агре-
гатът на главното рулево устройство е в със-
тояние да се пусне в действие ръчно от мости-
ка или автоматично, когато се възстанови зах-
ранването.
(9) Спомагателните средства за задвижване
на перото на руля са с достатъчна мощност, за
да управляват кораба при експлоатационна
скорост и бързо да се задействат в случай на
авария.